**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

# Článok I.

**Zmluvné strany**

**Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, PhD., rektor

 IČO: 00397 865

 DIČ: 2020845332

 IČ DPH: SK2020845332

 Osoby oprávnené konať:

 - vo veciach zmluvy:

 - vo veciach realizácie zmluvy:

 (ďalej len „objednávateľ“)

**Poskytovateľ:**

Sídlo:

IČO:

DIČ:

IČ DPH:

Zastúpený:

Tel.:

E-mail:

 (ďalej len „poskytovateľ“)

(objednávateľ poskytovateľ ďalej spolu aj ako „zmluvné strany“ alebo samostatne aj ako „zmluvná strana“)

**Článok II.**

**Predmet zmluvy**

1. Zmluvné strany uzatvárajú túto zmluvu ako výsledok verejného obstarávania na predmet zákazky: „Internetové pripojenie pre komerčné subjekty“  v súlade s ponukou poskytovateľa.
2. Predmetom zmluvy je poskytnutie služieb internetového pripojenia pre potreby komerčných subjektov pripojených v počítačovej sieti objednávateľa, v súlade s Prílohou č. 1 – Cenová ponuka tejto zmluvy, ktorá tvorí neoddeliteľnú súčasť tejto zmluvy.
3. Poskytovateľ sa zaväzuje poskytovať službu, ktorá je predmetom tejto zmluvy s nasledovnými technickými parametrami:
	1. bod prepojenia - Rektorát Univerzity Komenského ( ďalej len ,,UK“ ), Šafárikovo námestie 6, 814 99 Bratislava a Slovenské Peeringové centrum SIX, Námestie slobody 17, 811 06 Bratislava
	2. typ rozhrania pre prepojenie - optický prepoj Gigabit Ethernet
	3. zabezpečenie IP rozsahu (/30) pre routing medzi objednávateľom a poskytovateľom požadované kapacity garantovaného (neagregovaného) pripojenia, uvedené a ocenené v Prílohe č. 1
4. Poskytovateľ sa zaväzuje riadne a včas zabezpečiť predmet zmluvy špecifikovaný v bode 2.2 a 2.3. a objednávateľ sa zaväzuje zaplatiť za poskytnuté služby dohodnutú cenu podľa podmienok definovaných v tejto zmluve.
5. Touto zmluvou sa stanovuje právny režim poskytovania služieb uvedených v Článku II. bod 2.2 a 2.3 tejto zmluvy jednotlivým fakultám a ďalším súčastiam objednávateľa na základe uzatvorenia jednotlivých čiastkových zmlúv o poskytovaní služieb (ďalej len „čiastková zmluva”), ktorou môže byť pri celkovej cene bez DPH do 3 320,- EUR objednávka. V čiastkovej zmluve / objednávke bude presne určený druh služieb a ostatné podmienky v súlade so zmluvou. Zodpovedné osoby jednotlivých fakúlt a ďalších súčastí verejného obstarávateľa sú uvedené v Prílohe č. 2.
6. Predpokladaný finančný objem predmetu zmluvy je XXX,XX Eur bez DPH. Objednávateľ nie je povinný zakúpiť predpokladané množstvo služieb tvoriacich predmet zmluvy, ani vyčerpať predpokladaný finančný objem. Celkové zakúpené množstvo predmetu zmluvy bude závisieť od finančných možností a konečných potrieb objednávateľa. V návrhu čiastkových zmlúv, uzatváraných na základe tejto zmluvy, alebo v objednávkach budú potreby objednávateľa spresnené podrobným vymedzením druhu a množstva služieb.

**Článok III.**

**Miesto a čas a spôsob plnenia**

1. Miestom poskytovania služieb je UK v Bratislave, Rektorát, Šafárikovo námestie 6, 814 99 Bratislava a Peeringové centrum SIX, Námestie slobody 17, 811 06 Bratislava, a fakulty a súčasti UK v Bratislave uvedené v Prílohe. č. 2.
2. Konkrétne miesto dodania bude spresnené v čiastkovej zmluve alebo objednávke.
3. Lehota plnenia predmetu zmluvy je do 7 dní od nadobudnutia účinnosti tejto zmluvy.
4. Poskytovateľ sa zaväzuje, že následné služby pre fakulty a súčasti UK bude poskytovať v rozsahu, v čase a spôsobom, ktorý bude dohodnutý v jednotlivých objednávkach alebo čiastkových zmluvách.
5. Táto zmluva končí vyčerpaním predpokladaného finančného objemu predmetu zmluvy uvedenom v bode 2.7 zmluvy alebo uplynutím lehoty 3 rokov odo dňa účinnosti tejto zmluvy.

 **Článok IV.**

**Cena**

1. Cena za predmet zmluvy podľa tejto zmluvy je stanovená dohodou zmluvných strán v zmysle zákona. č. 18/1996 Z. z. o cenách v znení neskorších predpisov ( ďalej len ,,zákon o cenách“ )a vyhlášky MF SR č. 87/1996 Z. z., ktorou sa vykonáva zákon o cenách , ako maximálna cena:

Cena bez DPH: XXX,XX Eur

DPH (20%): XXX,XX Eur

Celková cena s DPH: XXX,XX Eur

1. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
2. Zmluvná cena pokrýva všetky ekonomicky oprávnené náklady poskytovateľa nevyhnutné pre riadne plnenie predmetu zmluvy. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.
3. V cene jednotlivých položiek sú zahrnuté všetky náklady. Poskytovateľ nebude fakturovať žiadne ďalšie náklady. Ceny sú v súlade s § 3 zákona o cenách cenami konečnými.
4. Celková zmluvná cena za predmet plnenia zmluvy bude určená podľa skutočného množstva poskytnutých služieb najmä v zmysle Prílohy č. 1.
5. V prípade zákonnej úpravy DPH bude možné upraviť cenu písomným dodatkom
k zmluve.
6. Vlastná platba sa bude realizovať formou bezhotovostného platobného styku v eurách. Realizáciu zmluvy bude poskytovateľ fakturovať na základe predloženej faktúry.

**Článok V.**

**Platobné podmienky**

1. Objednávateľ sa zaväzuje za poskytnuté služby zaplatiť cenu podľa Článku IV. tejto zmluvy na základe faktúry vystavenej poskytovateľom.
2. Na plnenie predmetu zmluvy neposkytne objednávateľ poskytovateľovi žiadne preddavky a ani zálohy.
3. Faktúra musí mať náležitosti podľa zákona č. 222/2004 Z. z. o dani z pridanej hodnoty a ostatné náležitosti požadované platnými právnymi predpismi.
4. Faktúry bude poskytovateľ vystavovať a predkladať na úhradu na základe objednávok, resp. čiastkových zmlúv jednotlivým fakultám a súčastiam objednávateľa.
5. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude spĺňať náležitosti podľa bodov 5.3 a 5.4 tejto zmluvy alebo nebude vystavená v súlade s platnou čiastkovou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej prevzatia a odsúhlasenia objednávateľom.

**Článok VI.**

**Práva a povinnosti zmluvných strán**

1. Objednávateľ sa zaväzuje:
	1. poskytnúť včasné a kompletné informácie a podklady na zabezpečenie poskytnutia predmetu zmluvy,
	2. spolupracovať s poskytovateľom pri všetkých činnostiach vyplývajúcich z predmetu zmluvy,
	3. bezodkladne informovať poskytovateľa o prípadných zmenách pri poskytovaní predmetu zmluvy,
2. Poskytovateľ sa zaväzuje:
	1. poskytnúť služby riadne a včas, s odbornou starostlivosťou, v požadovanej kvalite v súlade s požiadavkami právnych predpisov, ktoré sa na poskytované služby vzťahujú a v zmysle podmienok dohodnutých v tejto zmluve,
	2. pri poskytovaní požadovanej služby konať s potrebnou odbornou starostlivosťou podľa pokynov objednávateľa,
	3. chrániť záujmy objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek, pri poskytovaní služieb dbať na záujmy a dobré meno objednávateľa a konať v súlade so záujmami objednávateľa, ktoré sú mu známe,
	4. dbať na to, aby jeho činnosť podľa tejto zmluvy bola maximálne účelná a hospodárna,
	5. bezodkladne po zistení písomne upovedomiť objednávateľa o všetkých prekážkach, poskytovania služieb a navrhnúť mu možnosti odstránenia týchto prekážok a ak ich, nie je možné odstrániť, navrhnúť zmenu služieb,
	6. dodržiavať všetky pokyny objednávateľa k poskytovaniu služieb a na požiadane informovať objednávateľa o priebehu poskytovania služieb podľa tejto zmluvy.
3. Poskytovateľ v celom rozsahu zodpovedá za akúkoľvek škodu, ktorá vznikla v dôsledku porušenia povinností poskytovateľa vyplývajúce pre neho z tejto zmluvy alebo všeobecne záväzných právnych predpisov platných v Slovenskej republike.
4. Poskytovateľ má nárok na odplatu len za riadne a včas poskytnuté služby objednávateľovi.

**Článok VII.**

**Úroky z omeškania, zmluvné pokuty a náhrada škôd**

1. V prípade nedodržania lehoty poskytnutia služieb si objednávateľ môže uplatniť voči poskytovateľovi zmluvnú pokutu vo výške 0,5 % z ceny s DPH príslušnej čiastkovej zmluvy, resp. objednávky na predmet zmluvy za každý deň omeškania.
2. Zaplatením zmluvnej pokuty nie je dotknutý nárok objednávateľa na náhradu škody.
3. V prípade omeškania platby si poskytovateľ môže voči objednávateľovi uplatniť úrok z omeškania v zákonnej výške z neuhradenej fakturovanej čiastky za každý deň omeškania.
4. Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (epidemiologická situácia, požiar, povodeň, zemetrasenie a pod.). Pôsobenie vyššej moci je dotknutá zmluvná strana povinná bezodkladne oznámiť druhej zmluvnej strane.
5. Zmluvnú pokutu/úrok z omeškania zaplatí povinná zmluvná strana oprávnenej zmluvnej strane v lehote 15 (pätnásť) kalendárnych dní odo dňa doručenia faktúry do sídla povinnej zmluvnej strany. Objednávateľ je oprávnený započítať si svoju pohľadávku na náhradu škody alebo na zmluvnú pokutu voči poskytovateľovi proti pohľadávke poskytovateľa na zaplatenie kúpnej ceny.
6. Zmluvné strany prehlasujú, že výška zmluvnej pokuty je primeraná, je v súlade so zásadou poctivého obchodného styku a bola dohodnutá s prihliadnutím na význam zabezpečovaných povinností.
7. Zaplatenie zmluvnej pokuty nezbavuje poskytovateľa povinnosti ďalej poskytovať služby, ktoré sú predmetom zmluvy.

 **Článok VIII.**

**Doba trvania zmluvy a právo odstúpenia od zmluvy**

1. Zmluva je uzavretá na dobu určitú, na 36 mesiacov odo dňa nadobudnutia účinnosti zmluvy, alebo do vyčerpania finančného limitu – ceny stanovenej v bode 4.1 zmluvy, podľa toho, čo nastane skôr.
2. Okrem spôsobu uvedeného v bode 8.1 môže byť táto zmluva ukončená:
	* 1. odstúpením od zmluvy,
		2. stratou oprávnenia poskytovateľa k výkonu činnosti, ktorá je potrebná pre poskytnutie služby,
		3. písomnou dohodou zmluvných strán,
		4. vyhlásením konkurzu alebo likvidácie na poskytovateľa,
		5. zaplatením odstupného zo strany objednávateľa podľa bodu 8.5. tejto zmluvy.
3. Každá zo zmluvných strán je oprávnená okamžite odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie sa na účely tejto zmluvy považuje:
	1. omeškanie poskytovateľa s dodaním predmetu zmluvy oproti dohodnutému termínu plnenia o viac ako 10 pracovných dní bez uvedenia dôvodu, ktorý by omeškanie ospravedlňoval (vyššia moc),
	2. ak cena bude fakturovaná v rozpore s platobnými podmienkami dohodnutými v tejto zmluve,
	3. ak poskytovateľ poskytne objednávateľovi predmet zmluvy takým spôsobom ktorý je v rozpore s touto zmluvou a v rozpore s platným právnym poriadkom Slovenskej republiky a Európskej únie,
	4. objednávateľ je v omeškaní so zaplatením faktúry o viac ako 60 kalendárnych dní,
5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.
7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

 **Článok IX.**

**Záverečné ustanovenia**

1. Ostatné práva a povinnosti zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky a Európskej únie.
2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Podpisom zmluvy dáva poskytovateľ súhlas na jej zverejnenie.
3. Túto zmluvu je možné meniť a dopĺňať iba formou písomných očíslovaných dodatkov v súlade so zákonom o verejnom obstarávaní, schválených a podpísaných oprávnenými zástupcami zmluvných strán. Dodatky nadobúdajú účinnosť dňom ich zverejnenia v Centrálnom registri zmlúv.
4. Zmluva je vyhotovená v dvoch (2) rovnopisoch, z ktorých jeden (1) rovnopis dostane objednávateľ a jeden (1) rovnopis poskytovateľ.
5. Zmluvné strany vyhlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok a je pre nich vzájomne výhodná. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1 : Cenová ponuka

Príloha č. 2: Miesto poskytovania služby, fakturačné údaje a zodpovedné osoby

Príloha č. 3: Opis predmetu zákazky

|  |  |
| --- | --- |
| Za poskytovateľaV dňa: | Za objednávateľaV Bratislave dňa: |
| ...................................................  | ....................................................... |

 Príloha č. 1 k Zmluve o poskytnutí služby

|  |  |  |  |  |  |  |
| --- | --- | --- | --- | --- | --- | --- |
|  | **Položka** | **Technické parametre** | **Predpokladaný počet** | **Jednotková cena za jeden mesiac bez DPH** | **Predpokladaný počet mesiacov poskytovania služby** | **Cena spolu bez DPH** |
| I. | Mesačný poplatok - Komerčné pripojenie do siete Internet 10Mbit/s | 10 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 4 |  | 36 |  |
| II. | Mesačný poplatok - Komerčné pripojenie do siete Internet 20Mbit/s | 20 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 2 |  | 36 |  |
| III. | Mesačný poplatok - Komerčné pripojenie do siete Internet 50Mbit/s | 50 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 1 |  | 36 |  |
| IV. | Mesačný poplatok - Komerčné pripojenie do siete Internet 100Mbit/s | 100 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 1 |  | 36 |  |
| V. | Mesačný poplatok za využívanie IP rozsahu | IPv4, veľkosť bloku adresný rozsah triedy C (/24, 254 použiteľných IP adries pre koncové zariadenia) | 1 |  | 36 |  |
|  |  |  |  | **Cena bez DPH** | **Predpokladaný počet** | **Cena spolu bez DPH** |
| VI. | Poplatok za zriadenie optickej prípojky do rackovej skrine UK v bode pripojenia a nastavenie routingu |  |  |  | 1 |  |
| VII. | Zriaďovací poplatok za pridelenie IP rozsahu vo veľkosti bloku adresný rozsah triedy C (/24, 254 použiteľných IP adries pre koncové zariadenia) |  |  |  | 1 |  |
|  | CENA SPOLU |  |  |  |  |  |

 Príloha č. 2 k Zmluve o poskytnutí služby

|  |  |  |
| --- | --- | --- |
| Súčasť UK | zodpovedná osoba | miesto poskytnutia služieb a fakturačné údaje |
| Lekárska fakulta UK | tajomník | Lekárska fakulta UK,Špitálska 24, 813 72 Bratislava IČO: 00397865 01 |
| Právnická fakulta UK | tajomník | Právnická fakulta UK,Šafárikovo nám. č. 6, P.O.30X 313,810 00 BratislavaIČO: 00397865 04 |
| Filozofická fakulta UK | tajomník | Filozofická fakulta UK,Gondova ul. 2, P.O.BOX 32814 99 BratislavaICO: 00397865 05 |
| Prírodovedecká fakulta UK | tajomník | Prírodovedecká fakulta UK,Mlynská dolina, 842 15 Bratislava00397865 06 |
| Pedagogická fakulta UK | tajomník | Pedagogická fakulta UK,Račianska 59, 813 34 BratislavaIČO: 00397865 09 |
| Farmaceutická fakulta UK | tajomník | Farmaceutická fakulta UK, ul. Odbojárov 10, 832 32 Bratislava ICO: 00397865 03 |
| Fakulta telesnej výchovy a športu UK | tajomník | Fakulta telesnej výchovy a športu UK,Nábrežie arm gen. L. Svobodu 9814 69, Bratislava 00397865 08 |
| Fakulta matematiky, fyziky a informatik UK | tajomník | Fakulta matematiky. fyziky a informatiky UK.Mlynská dolina, 842 48 Bratislava IČO: 00397865 07 |
| Rímskokatolícka cyrilometodská bohoslovecká fakluta UK | tajomník | Rímskokatolícka cyrilometodská bohoslovecká fakulta UK,Kapitulská 26, 814 58 Bratislava IČO: 00397865 10 |
| Evanjelická bohoslovecká fakulta UK | tajomník | Evanjelická bohoslovecká fakulta UK,Bartókova 8, 81 1 02 BratislavaICO: 00397865 1 1 |
| Fakulta managementu UK | tajomník | Fakulta managementu UK,Odbojárov 10, P.O.BOX 95,820 05 BratislavaICO: 00397865 12 |
| Fakulta sociálnych a ekonomických vied UK | tajomník | Fakulta sociálnych a ekonomických vied UK,Mlynské luny č. 4, 821 05 BratislavaICO: 00397865 19 |
| Vedecký park UK | riaditeľ | Univerzita Komenského v Bratislave,Vedecký pariq,Ilkovičova ul., BratislavaFakturácia:Univerzita Komenského v Bratislave,Vedecký park, Šafárikovo nám. č. 6, P.O.BOX 440, 814 99 Bratislava 1 ICO: 00397865 20 |
| Rektorát UK a centrálne financované súčasti UK | vedúca oddelenia (ORF | Univerzita Komenského v Bratislave Rektorát,Šafárikovo nám.6818 06 BratislavaIČO:00397865DPH SK2020845332 |

 Príloha č. 3 k Zmluve o poskytnutí služby

**Podrobný opis predmetu zákazky s technickou špecifikáciou:**

Predmetom zákazky sú služby internetového pripojenia pre potreby komerčných subjektov pripojených v počítačovej sieti Univerzity Komenského na obdobie 36 mesiacov odo dňa podpisu zmluvy.

Požadované technické parametre riešenia :

1. bod prepojenia - Slovenské peeringové centrum SIX, Nám. slobody 17, 811 06 Bratislava (<https://www.six.sk/>) a Rektorát UK, Šafárikovo námestie 6, 814v 99 Bratislava
2. typ rozhrania pre prepojenie - optický prepoj Gigabit Ethernet
3. zabezpečenie IP rozsahu (/30) pre routing medzi poskytovateľom a obstarávateľom
4. požadované kapacity garantovaného (neagregovaného) pripojenia:

|  |  |  |  |  |
| --- | --- | --- | --- | --- |
|  | **Položka** | **Technické parametre** | **Predpokladaný počet** | **Predpokladaný počet mesiacov poskytovania služby** |
| I. | Mesačný poplatok - Komerčné pripojenie do siete Internet 10Mbit/s | 10 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 4 | 36 |
| II. | Mesačný poplatok - Komerčné pripojenie do siete Internet 20Mbit/s | 20 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 2 | 36 |
| III. | Mesačný poplatok - Komerčné pripojenie do siete Internet 50Mbit/s | 50 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 1 | 36 |
| IV. | Mesačný poplatok - Komerčné pripojenie do siete Internet 100Mbit/s | 100 Mbit/s, symetrická prenosová kapacita, neagregovaná, zákaznícka linka 24/7, SLA 99,50% | 1 | 36 |
| V. | Mesačný poplatok za využívanie IP rozsahu | IPv4, veľkosť bloku adresný rozsah triedy C (/24, 254 použiteľných IP adries pre koncové zariadenia) | 1 | 36 |
|  |  |  |  |  |
|  |  |  |  | **Predpokladaný počet** |
| VI. | Poplatok za zriadenie optickej prípojky do rackovej skrine UK v bode pripojenia a nastavenie routingu |  |  | 1 |
| VII. | Zriaďovací poplatok za pridelenie IP rozsahu vo veľkosti bloku adresný rozsah triedy C (/24, 254 použiteľných IP adries pre koncové zariadenia) |  |  | 1 |

Služby budú poskytnuté v prípojnom bode Slovenské peeringové centrum SIX, Námestie slobody 17, Bratislava. V prípade výpadku linky alebo služieb poskytovateľa bude požadovaná rekonfigurácia internetových liniek a odovzdanie v prípojnom bode Rektorát Univerzity Komenského, Šafárikovo námestie 6, Bratislava. Nejde teda o súbežné používanie služieb cez obidve linky naraz, ani o automatické prepínanie liniek v prípade výpadku. Služby budú doručené v prípojnom bode routerom verejného obstarávateľa s nastaveným statickým routovaním. Počty služieb pre jednotlivé rýchlosti sú škálovateľné a bez viazanosti, t.j. počas trvania služby môže verejný obstarávateľ žiadať poskytovateľa rýchlosti a počty služieb meniť a poskytovateľ tieto počty služieb a rýchlosti bude meniť. Dodávateľ fakturuje skutočný stav počtu služieb a rýchlostí súčastiam verejného obstarávateľa podľa požiadaviek.

Služby internetového pripojenia pre potreby komerčných subjektov pripojených v počítačovej sieti verejného obstarávateľa budú odovzdávané jednotlivým fakultám a ďalším súčastiam verejného obstarávateľa na základe uzatvorenia jednotlivých čiastkových zmlúv o poskytovaní služieb. V čiastkovej zmluve/objednávke bude presne určený druh služieb a ostatné podmienky v súlade so zmluvou o poskytovaní služieb. Celkové zakúpené množstvo predmetu zmluvy bude závisieť od finančných možností a konečných potrieb verejného obstarávateľa. V návrhu čiastkových zmlúv, uzatváraných na základe tejto zmluvy o poskytnutí služieb, alebo v objednávkach budú potreby verejného obstarávateľa spresnené podrobným vymedzením druhu a množstva služieb.